Αναζήτηση επαγγελματιών που καινοτομούν στην ευζωία των ζώων

**H Bayer συνεργάζεται με τον World Farmers’ Organisation για το παγκοσμιο προγραμμα Care4Cattle που προάγει την ευζωία των βοοειδών**

* Το παγκοσμιο προγραμμα Care4Cattle προσφέρει χρηματοδότηση 30.000€ για την υποστηριξη καινοτομων πρακτικων που ενισχύουν την ευζωία των βοειδών στις κτηνοτροφικές μονάδες.

**Αθήνα, 28 Μαρτίου 2018** – Καθημερινά, οι επαγγελματίες του κτηνοτροφικού κλάδου ανά τον κόσμο επιδεικνύουν αξιοθαύμαστη δέσμευση στην υγεία και τη διασφάλιση της ευζωίας των ζώων υπό την φροντίδα τους. Υποστηρίζοντας την αφοσίωσή τους, η Bayer ξεκίνησε μία παγκόσμια πρωτοβουλία ύψους €30.000 για την επιβράβευση της καινοτόμου σκέψης για την προαγωγή της ευζωίας των ζώων σε συνεργασία με τον World Farmers’ Organisation (WFO).

Η ευζωία των ζώων είναι συνώνυμη της καλής διαβίωσης, η οποία σχετίζεται τόσο με τη σωματική υγεία αλλά και την ψυχική ευζωία του ζώου. Οι βελτιώσεις αναφορικά με την ευζωία των ζώων είναι μία συνεχής διαδικασία της που απαιτεί συνεργασία και δέσμευση. Η πρωτοβουλία Care4Cattle προσφέρει επιχορηγήσεις για την υποστήριξη κτηνιάτρων παραγωγικών ζώων, κτηνοτρόφων και επιστημόνων που εργάζονται για την περαιτέρω βελτίωση της ευζωίας των αγελάδων γαλακτοπαραγωγής και των παχυνόμενων βοοειδών εφαρμόζοντας καινοτόμες και πρακτικές μεθόδους στις κτηνοτροφικές μονάδες.

Ο Dirk Ehle, Επικεφαλής του τμήματος Animal Health της Bayer δήλωσε: «*Το Care4Cattle είναι ο νέος τρόπος συμβολής μας στην προαγωγή της ευζωίας και είμαστε εξαιρετικά ικανοποιημένοι για τη συνεργασία με τον World Farmers’ Organisation. Μέσω του Care4Cattle, μπορούμε να υποστηρίξουμε τις συνεχείς προσπάθειες των επαγγελματιών του κτηνοτροφικού κλάδου να προάγουν την ευζωία των ζώων, να ενθαρρύνουμε την καινοτόμα σκέψη και να βοηθήσουμε στην υλοποίησης εξαιρετικών ιδεών προς όφελος των ζώων. Η φροντίδα της ευζωίας των ζώων έιναι εινα μια σωστή ενεργεια*.»

Ο Theo De Jager, Πρόεδρος του World Farmers’ Organisation δήλωσε σχετικά: « *Η ευζωία των ζώων αποκτά αυξανόμενη σημασία παγκοσμίως. Η αποτελεσματική* *υλοποίηση αειφόρων προτύπων για την ευζωία των ζώων απαιτεί διαρκή καινοτομία καθώς και στενή συνεργασία μεταξύ κτηνοτρόφων, βιομηχανίας, όλων των επιπέδων του δημόσιου τομέα και της κοινότητας. Για τους λόγους αυτούς είμαστε ιδιαίτερα ικανοποιήμένοι που μπορούμε να συνεργαζόμαστε με την Bayer σε αυτό το πρόγραμμα. Η βελτίωση της ευζωίας των βοοειδών στις κτηνοτροφικές μονάδες οφελεί τα ζώα και κατ’ επέκταση τους κτηνοτρόφους*.»

**Σχετικά με το Care4Cattle**

Η πρωτοβουλία Care4Cattle παρέχει στους επαγγελματίες του κτηνοτροφικόύ κλάδου οικονομική υποστήριξη για την περαιτέρω προαγωγή της ευζωίας των γαλακτοπαραγωγών αγελάδων και των παχυνόμενων βοοειδών στις κτηνοτροφικές μονάδες. Η Bayer προσφέρει συνολική χρηματοδότηση €30.000 που θα δοθεί για τη στήριξη προγραμμάτων που θα επιλεγούν από μία ανεξάρτητη επιτροπή που αποτελείται από ειδικούς στον τομέα της ζωικής ευζωίας και εκπροσώπους του WFO και της Bayer.

Αιτήσεις για το Care4Cattle γίνονται δεκτές από κτηνοτρόφους, διαχειριστές κτηνοτροφικών μονάδων, κτηνιάτρους που συνεργάζονται στενά με κτηνοτρόφους για την υλοποίηση πρακτικών που προάγουν την ευζωία, καθώς και πτυχιούχους ή ερευνητές κτηνιατρικής, ζωικής ή γεωργικής επιστήμης που συνεργάζονται με κτηνοτρόφους με στόχο την επίτευξη της ευζωίας των βοοειδών. Τα προγράμαμτα πρέπει να παρουσιάζουν καινοτόμους και πρακτικούς τρόπους για τη βελτίωση της ευζωίας των βοοειδών στις κτηνοτροφικές μονάδες. Αιτήσεις γίνονται δεκτές έως τις 25 Ιουνίου 2018.

Επισκεφθείτε τον σύνδεσμο <http://go.bayer.com/Care4Cattle> για περισσότερες πληροφορίες για την πρωτοβουλία Care4Cattle και τη διαδικασία υποβολής.

**Σχετικά με τον World Farmers’ Organisation (WFO)**

Ο WFO (World Farmers Organisation), είναι ένας διεθνής οργανισμός από αγρότες για τους αγρότες που στοχεύει να φέρει κοντά όλους τους εθνικούς συνεταιριστικούς οργανισμούς παραγωγών και αγροτών προκειμένου να αναπτυχθουν πολιτικές που ευνοούν και υποστηρίζουν τους σκοπούς των αγροτών στις αναπτυγμένες και αναπτυσσόμενες χώρες σε όλο τον κόσμο.

**Σχετικά με την Bayer**

Η Bayer είναι ένας παγκόσμιος οργανισμός που δραστηριοποιείται στο χώρο των Βιοεπιστημών και συγκεκριμένα στους τομείς της Υγείας και της Γεωργίας. Τα προϊόντα και οι υπηρεσίες της Bayer σχεδιάζονται με γνώμονα το όφελος των ανθρώπων και τη βελτίωση της ποιότητας της ζωής τους. Ταυτόχρονα, ο Όμιλος στοχεύει στη δημιουργία αξίας μέσω της καινοτομίας, της ανάπτυξης και της υψηλής απόδοσης. Η Bayer είναι προσηλωμένη στις αρχές της αειφόρου ανάπτυξης και δρα ως ένας κοινωνικά και ηθικά υπεύθυνος εταιρικός πολίτης. Κατά το οικονομικό έτος 2017, ο Όμιλος απασχολούσε περίπου 99.800 άτομα και είχε πωλήσεις της τάξεως των 35 δισεκατομμυρίων ευρώ. Οι επενδύσεις ανήλθαν σε € 2,4 δις ενώ οι  δαπάνες για Έρευνα και Ανάπτυξη σε € 4,5 δις. Για περισσότερες πληροφορίες, επισκεφθείτε το [www.bayer.com](http://www.bayer.com)

Για περισσότερες πληροφορίες σχετικά με την Bayer Ελλάς, επισκεφθείτε το [www.bayer.gr](http://www.bayer.gr).

**Επικοινωνία**

**Χελλαφαρμ, τοπικος αντιπροσωπος,** 210 6800900, [*info@hellafarm.gr*](mailto:info@hellafarm.gr)

**Publicis Consultants:** Κατερίνα Μαντζίνου [*kmantzinou@publicis-consultants.gr*](mailto:kmantzinou@publicis-consultants.gr),

210 2711721

**Σημείωση**

Οι αιτήσεις υποβάλλονται μέσω του συνδέσμου: <http://go.bayer.com/Care4Cattle>

Οι αιτήσεις πρέπει να περιλαμβάνουν:

• Συμπληρωμένη αίτηση συμμετοχής *(υποβολές δεκτές έως 25 Ιουνίου 2018)*

• Ολοκληρωμένη παρουσίαση του προγράμματος/έργου *(θα πρέπει να παρουσιάζονται σαφώς οι στόχοι του έργου και οι διαδικαστικές λεπτομέρειες, συμπεριλαμβανομένης της χρήσης της χρηματοδότησης, ή τα ορόσημα/αποτελέσματα ενός ήδη εν εξελίξει έργου)*

• Συνοδευτική επιστολή που υποστηρίζει την υποψηφιότητα *(και εξηγεί γιατί πρέπει να επιλεγεί)*

Η αξιολόγηση των πρωτοβουλιών θα γίνει από μία επιτροπή ανεξάρτητων ειδικών στην ευζωία των ζώων που προέρχονται από τον ακαδημαϊκό και τον δημόσιο τομέα, μαζί με εκπροσώπους του WFO και της Bayer, και θα βασίζεται στις εξής παραμέτρους:

* την καινοτόμα τους προσέγγιση,
* τον αντίκτυπο στην ευζωία των βοοειδών,
* την πρακτικότητα της εφαρμογής τους,
* την οικονομική τους βιωσιμότητα καθώς και
* την προστιθέμενη αξία τους για την κτηνοτροφική δραστηριότητα.

**Δηλώσεις που αναφέρονται στο μέλλον**

Το παρόν δελτίο τύπου περιέχει συγκεκριμένες δηλώσεις που αναφέρονται στο μέλλον και βασίζονται στις σημερινές

εκτιμήσεις και προβλέψεις της Διεύθυνσης του Ομίλου Bayer και των τμημάτων της. Διάφοροι γνωστοί και άγνωστοι κίνδυνοι, αβεβαιότητες καθώς και άλλοι παράγοντες μπορούν να οδηγήσουν σε σημαντικές αποκλίσεις από την παρεχόμενη με το παρόν εκτίμηση, ως προς τα αποτελέσματα, την οικονομική κατάσταση, την ανάπτυξη ή την απόδοση της εταιρίας. Οι παράγοντες αυτοί, μεταξύ άλλων, περιλαμβάνουν τις δημοσιευμένες εκθέσεις της Bayer, οι οποίες είναι διαθέσιμες στον ιστότοπο της εταιρείας www.bayer.com. Η Εταιρία δεν αναγνωρίζει καμία υποχρέωσή της για συνέχιση παροχής δηλώσεων που να αναφέρονται στο μέλλον ούτε για προσαρμογή αυτών σε μελλοντικά γεγονότα και εξελίξεις.